На основу члана 37. став 1. тачка 24) Статута Града Ниша ("Службени лист Града Ниша", број 88/08 , 143/16 и 18/2019),

Скупштина Града Ниша на седници одржаној \_\_\_\_\_\_\_\_\_\_\_ 2024. године донела је

**Р Е Ш Е Њ Е**

I **УСВАЈА СЕ** Извештај о раду и пословању Установе Нишки културни центар за 2023. годину, број 404 од 20.03.2024. године, који је Одлуком бр.412 од 21.03.2024.године, усвојио Управни одбор Установе.

II Решење доставити Установи Нишки културни центар, Градскoj управи за друштвене делатности и Градскoj управи за финансије.

Број:

У Нишу,

**СКУПШТИНА ГРАДА НИША**

Председник

доц. др Бобан Џунић

**Образложење**

Члан 37. став 1. тачка 24) Статута Града Ниша прописује да Скупштина Града Ниша разматра и усваја годишње извештаје о раду установа и других јавних служби чији је оснивач.

Управни одбор Установе Нишки културни центар, на седници одржаној 21.03.2024 године, донео је Одлуку бр. 412, којом је усвојио Извештај о раду и пословању Установе Нишки културни центар за 2023. Годину, број 404 од 20.03.2024. године, и доставио га Градскoj управи за друштвене делатности на даље поступање.

Установа Нишки културни центар је током 2023. године, са успехом организовала сталне градске манифестације: 21. Музички фестивал „Нисомниа“, 58. Фестивал глумачких остварења играног филма „Филмски сусрети“, 48. Нишке интернационалне музичке свечаности „Нимус“ и 32. Међународну књижевну колонију „Сићево“, а реализовала је и Градску славу Свети цар Константин и царица Јелена.

У 2023. години додењена су следећа јавна признања: награда „Бранко Миљковић“ за најбољу књигу поезије на српском језику у 2022. години, награда„Стеван Сремац“ за најбољу прозну књигу у 2022. години, Награда Града Ниша за књижевност за децу и младе и награда „Славиша Николин Живковић“.

Установа Нишки културни центар је у протеклој години успешно реализовала и неке од својих посебних пројеката, попут 58. Нишког сајма књига, Фестивала фантастике „Врачеви и Мачеви 2023“, „Дани жалфије 2023“, Међународног фестивала стрипа „Нифест 2023“ и Дечије уметничке колоније „Грачаница“.

Издавачка активност је и у 2023. години препознатљива по новим бројевима часописа „Градина“ и „Филаж“, а Установа је издала и неколико публицистичких и белетристичких књига угледних ауторских имена.

Пројекције филмова, разни тематски филмски фестивали и нишке премијере филмова, промоција књига, књижевне вечери и разговори о књижевним темама, разне ликовне, графичке и фото изложбе, као и изложбе дела примењене уметности, концерти, драме и радио-драме, разне трибине и дечији програми и у протеклој години су оставиле значаја печат програмске редакције Установе.

Имајући у виду да је Извештај о раду и пословању Установе Нишки културни центар за 2023. годину сачињен у складу са законом и прописима Града, као и циљевима садржаним у оснивачком акту, Градска управа за друштвене делатности је израдила нацрт Решења као у диспозитиву.

Овлашћено лице по овлашћењу вршиоца дужности

начелника Градске управе за друштвене делатности

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Павлина Михајленко